১| অনুচ্ছেদটি পড়ে নিচে দেওয়া প্রশ্ন গুলির সঠিক উত্তর নির্বাচন করে লেখো  :      1×5=5
আন্তর্জাতিক পর্যায়ের  প্রতিযোগিতাগুলির মধ্যে উল্লেখযোগ্য হলো অলিম্পিক গেমস,  বিশ্বকাপ ফুটবল   এবং বিশ্বকাপ ক্রিকেট। এগুলির মধ্যে বিশ্বকাপ ক্রিকেট নিয়ে আমাদের দেশে উন্মাদনা সবচেয়ে বেশি। কেননা, ভারত এই প্রতিযোগিতায় নিয়মিত অংশগ্রহণ করে এবং ইতিপূর্বে ১৯৮৩ সালে ও ২০১১ সালে বিশ্বজয়ীর খেতাব অর্জন করেছে।  ২০১৯ সালের বিশ্বকাপ ক্রিকেটের আসর বসেছিল ইংল্যান্ডে।  প্রায় দেড় মাস ধরে বিশ্ববাসীর উন্মাদনা ও উৎসাহের শেষ ছিল না।  ৩০শে মে  জাঁকজমকপূর্ণ অনুষ্ঠানের  মাধ্যমে প্রতিযোগিতার সূচনা হয়।  প্রথমে দশটি দলের মধ্যে লীগ পর্যায়ে খেলা হয়। প্রাপ্ত পয়েন্টের ভিত্তিতে ৪ টি দল সেমিফাইনালে উঠে আসে। বৃষ্টির কারণে কিছু কিছু ম্যাচের ওভার কমিয়ে দেওয়া হয়।
প্রশ্নমালা  :
ক) বলোতো ২০১৯ সালের বিশ্বকাপ ক্রিকেট কোথায়  হয়েছিল?
কলকাতায় / ইংল্যান্ডে/ কাতারে / নেপালে।
খ) বিশ্বকাপ ক্রিকেট কত বছর পর পর হয়  - 
দুই বছর / তিন বছর / চার বছর / পাঁচ বছর।
গ) ভারত ক্রিকেটে বিশ্বজয়ীর খেতাব অর্জন করে - ১৯৮৩ ও ১৯৮৭ সালে / ১৯৯১ ও ১৯৯৫ সালে / ১৯৮৩ ও ২০১১ সালে / ২০০৭ ও ২০১১ সালে।
ঘ) কোন খেলা নিয়ে আমাদের উন্মাদনা বেশি - লুডো / ক্যারাম / ক্রিকেট / হা-ডু-ডু।
ঙ) ক্রিকেট দলে কতজন খেলোয়াড় থাকে?
১০ জন / ১১ জন / ১২ জন / ১৩ জন।
